JayJayThrowThrow/commonwealth-wiki-mix huggingface dataset:
জয় বাবা ফেলুনাথ (চলচ্চিত্র)

জয় বাবা ফেলুনাথ হলো সত্যজিৎ রায় পরিচালিত ১৯৭৯ সালের ভারতীয় বাংলা ভাষার রহস্য চলচ্চিত্র ।এটি করেছেন পরিচালক সত্যজিৎ রায় এবং প্রযোজনা করেছেন আর ডি বি প্রডাকশন্স । চলচ্চিত্রটিতে শ্রেষ্ঠাংশে অভিনয় করেছেন সৌমিত্র চট্টোপাধ্যায়,সন্তোষ দত্ত,সিদ্ধার্থ চট্টোপাধ্যায়,উৎপল দত্ত, হারাধন বন্দ্যোপাধ্যায়, বিপ্লব চট্টোপাধ্যায় । এটি সত্যজিৎ রায় নির্মিত দ্বিতীয় ও শেষ ফেলুদা চলচ্চিত্র।
কাহিনী সংক্ষেপ

এই কাহিনী আবর্তিত হয়েছে কাশী অর্থাৎ বেনারস শহরকে ঘিরে। সেখানকার বনেদি ঘোষালবাড়ির বহুমূল্যবান গনেশমূর্তিকে হাতাতে চায় ক্ষমতাশীল ব্যক্তি মগনলাল। যে মুর্তিকে লুকিয়ে রেখেছিল বাড়ির কণিষ্ঠতম সদস্য রুকু আর গৃহকর্তা, তার দাদু। অন্যদিকে গঙ্গার ঘাটে আবির্ভাব এক রহস্যময় মছলিবাবার। অজানা আততায়ী হত্যা করে মুর্তি গড়ার কারীগর শশীবাবুকে, যিনি কাকতালীয়ভাবে উদ্ধার করেন গণেশমূর্তিটি সিংহের মুখের ভেতর থেকে। দুর্গাপ্রতিমা বিসর্জনের দিন ফেলুদা স্থানীয় পুলিশের সহায়তায় জাল গুটিয়ে আনেন।
কুশীলব

* সৌমিত্র চট্টোপাধ্যায় - ফেলুদা।
* উৎপল দত্ত - মগনলাল মেঘরাজ।
* সন্তোষ দত্ত - জটায়ু
* সিদ্ধার্থ চট্টোপাধ্যায় - তোপসে
* হারাধন বন্দ্যোপাধ্যায়
* বিপ্লব চট্টোপাধ্যায়
* মনু মুখোপাধ্যায় - মছলিবাবা
* রুক্মিনি কুমার(জিৎ বোস) - ক্যাপ্টেন স্পার্ক।
প্রশংসা
তথ্যসূত্র
বহিঃসংযোগ

* Joi Baba Felunath (SatyajitRay.org)
*
*


বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ফেলুদা
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:সত্যজিৎ রায় সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:উত্তরপ্রদেশের পটভূমিতে চলচ্চিত্র
বিষয়শ্রেণী:১৯৭৯-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
পারমিতার একদিন

পারমিতার একদিন অপর্ণা সেনের পরিচালনায় নির্মিত একটি বাংলা চলচ্চিত্র।
এই চলচ্চিত্রটি মুক্তি পেয়েছিল ২০০০ সালে। এই চলচ্চিত্রটির মুখ্য ভূমিকায় অভিনয় করেন অপর্ণা সেন, ঋতুপর্ণা সেনগুপ্ত, সৌমিত্র চট্টোপাধ্যায়, সোহিনী হালদার, রজতাভ দত্ত, রত্না ঘোষাল, রাজেশ শর্মা, কৌশিক বন্দ্যোপাধ্যায়, রীতা কয়রাল, দুলাল লাহিড়ী, সুমিত্রা মুখোপাধ্যায়, অলকানন্দা রায় প্রমুখ শিল্পী।
তথ্যসূত্র
বহিঃসংযোগ

*


বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
গৌতম ঘোষ

গৌতম ঘোষ () একজন ভারতীয় বাঙালি চলচ্চিত্র পরিচালক, সংগীত পরিচালক ও চিত্রগ্রাহক। তিনি মূলত বাংলা চলচ্চিত্রে কাজ করে থাকেন। তিনি চারটি জাতীয় চলচ্চিত্র পুরস্কার ও একটি ফিল্মফেয়ার পুরস্কার অর্জন করেছেন।
প্রারম্ভিক জীবন

ঘোষ ১৯৫০ সালের ২৪শে জুলাই পশ্চিমবঙ্গের কলকাতা শহরে জন্মগ্রহণ করেন। তার মাতা স্বান্তনা এবং পিতা হিমাংশু কুমার ঘোষ। তার শিক্ষাজীবন শুরু হয় সেন্ট জন্‌স ডিওসেসান স্কুলে। তিনি চতুর্থ শ্রেণি পর্যন্ত এই বিদ্যালয়ে পড়াশোনা করেন এবং এরপর পার্শ্ববর্তী ক্যাথিড্রাল মিশনারি বয়েজ স্কুলে স্থানান্তরিত হন। তিনি কলকাতা বিশ্ববিদ্যালয় থেকে স্নাতক সম্পন্ন করেন।
কর্মজীবন

গৌতম ঘোষ তাঁর কর্মজীবন শুরু করেন প্রামাণ্যচিত্র দিয়ে।
পরিচালিত ছবির তালিকা

* মা ভূমি (১৯৭৯), তেলুগু ভাষায়
* দখল (১৯৮১)
* পাড় (১৯৮৪)
* অন্তর্জলী যাত্রা (১৯৮৭)
* পদ্মানদীর মাঝি (১৯৯২)
* পতঙ্গ (১৯৯৩)
* গুড়িয়া (১৯৯৭)
* দেখা (২০০১)
* আবার অরণ্যে ( ২০০৩)
* যাত্রা (২০০৬)
* কালবেলা (২০০৯)
* মনের মানুষ (২০১০)
* শঙ্খচিল (২০১৫)
অভিনীত চলচ্চিত্র

* বাইশে শ্রাবণ (২০১১)
* চতুষ্কোণ (২০১৪)
* একলা আকাশ (২০১২)
সৃজিত মুখোপাধ্যায় পরিচালিত বাইশে শ্রাবণ চলচ্চিত্রে গৌতম ঘোষ একজন হাংরি প্রজন্ম-এর কবির চরিত্রে অভিনয় করেছেন। বস্তুত এই প্রথম বাংলা সিনেমায় পরীক্ষা-নিরীক্ষামূলক সাহিত্যকে স্থান দেয়া হল।
পুরস্কার

* বঙ্গবিভূষণ (২০১২)
তথ্যসূত্র
বহিঃসংযোগ

*


বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:কলকাতার ব্যক্তি
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:পশ্চিমবঙ্গের চিত্রগ্রাহক
বিষয়শ্রেণী:বাঙালি হিন্দু
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ভারতীয় প্রামাণ্য চলচ্চিত্র নির্মাতা
বিষয়শ্রেণী:ভারতীয় চিত্রগ্রাহক
বিষয়শ্রেণী:বঙ্গবিভূষণ প্রাপক
বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক
বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাকার পুরস্কার বিজয়ী
বিষয়শ্রেণী:শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
ফ্রেড ব্রুক্‌স

ফ্রেডরিক ফিলিপস ব্রুকস, জুনিয়র(জন্ম এপ্রিল ১৯, ১৯৩১) হলেন একজন মার্কিন সফটওয়্যার প্রকৌশলী এবং কম্পিউটার বিজ্ঞানী। ওএস/৩৬০ এর নির্মাণকাজের ব্যবস্থাপনা এবং পরবর্তিতে এসময়কার অভিজ্ঞতা মিথিক্যাল ম্যান-মনথ নামক তার সাড়া-জাগানো বইতে অকপটে তুলে ধরার জন্য বিখ্যাত হয়ে আছেন। ব্রুকস ১৯৯৯ সালে টুরিং পুরস্কার লাভ করেন।
শিক্ষাজীবন

ব্রুক্‌স ১৯৫৬ সালে হার্ভার্ড বিশ্ববিদ্যালয় থেকে ফলিত গণিতে ডক্টরেট ডিগ্রি অর্জন করেন।
গ্রন্থতালিকা

*
*
*
* (reprinted in the second edition of The Mythical Man-Month)
*
পুরস্কার ও সম্মাননা

* ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
* ম্যাকডাওয়েল পুরস্কার, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কম্পিউটার গ্রুপ, ১৯৭০
* সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৭৬
* ফেলো, আমেরিকান অ্যাকাডেমি অব আর্টস অ্যান্ড সায়েন্স, ১৯৭৬
* কম্পিউটার পাইওনিয়ার অ্যাওয়ার্ড, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কম্পিউটার সোসাইটি, ১৯৮২
* ন্যাশনাল মেডেল অব টেকনোলজি অ্যান্ড ইনোভেশন, ১৯৮৫
* টমাস জেফারসন অ্যাওয়ার্ড, ইউনিভার্সিটি অব নর্থ ক্যারোলিন অ্যাট চ্যাপেল হিল, ১৯৮৬
* ডিস্টিংগুইশড সার্ভিস অ্যাওয়ার্ড, অ্যাসোসিয়েশন ফর কম্পিউটিং মেশিনারি, ১৯৮৭
* সম্মানসূচক ডক্টর অব টেকনিক্যাল সায়েন্স, ইটিএইচ জুরিখ, ১৯৯১
* জন ভন নিউম্যান মেডেল, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ১৯৯৩
তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব নর্থ ক্যারোলিন অ্যাট চ্যাপেল হিলের শিক্ষক
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:আইইই জন ভন নিউম্যান মেডেল বিজয়ী
বিষয়শ্রেণী:২০২২-এ মৃত্যু
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:টুরিং পুরস্কার বিজয়ী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন গণিতবিদ
প্রায় সমস্ত

প্রায় সমস্ত () গণিতের ভুবনে এই শব্দটার কিছু বিশেষ ব্যবহার আছে।

এই শব্দটি সসীম ভাবে অনেক এর সমার্থক হিসেবে ব্যবহার করা হয় (প্রায় শব্দটি দেখতে পারেন)। এই ব্যবহারের একটি চমৎকার উদাহরণ হতে পারে পাটিগণিতের নগণ্য তত্ব, যেখানে বলা হয়েছে, প্রায় সমস্ত স্বাভাবিক সংখ্যা অনেক অনেক অনেক বিশাল।

বাস্তব সংখ্যার ক্ষেত্রে বলা যায়, প্রায়সমস্ত বাস্তব সংখ্যা অমূলদ।

সংখ্যা তত্বের ক্ষেত্রে আসা যাক। P(n) যদি ধনাত্মক পূর্ণ সংখ্যার একটি বৈশিষ্ট্য হয় এবং p(N) যদি N অপেক্ষা ছোট ধনাত্মক পূর্ণ সংখ্যার সংখ্যা নির্দেশ করে, যাদের জন্য P(n) সত্য, এবং যদি

:p(N)/N → 1 যখন N → ∞

(সীমা দেখুন)

তাহলে বলা যায়, প্রায় সমস্ত ধনাত্মক পূর্ণ সংখ্যা n এর জন্য P(n) সত্য। গণিতের ভাষায় লেখা যায়,

:(\forall^\infty n) P(n)

উদাহরণ হিসেবে মৌলিক সংখ্যা তত্ব আনা যায়, সেখানে বলা হয়েছে যে, N এর চেয়ে ছোট অথবা সমান মৌলিক সংখ্যার মোট সংখ্যা অসীমতট ভাবে N/lnN। তার মানে মৌলিক সংখ্যার আনুপাতিক পরিমাণ 1/lnN, যার সীমাস্থ মান 0। তাহলে বলা যায়, প্রায় সমস্ত ধনাত্মক পূর্ণ সংখ্যা যৌগিক, যদিও মৌলিক সংখ্যার মোট সংখ্যা অসীম।


বিষয়শ্রেণী:গাণিতিক পরিভাষা
জ্যাকবি প্রতীক

থাম্ব|গণিতজ্ঞরা সংখ্যাতত্ত্বে জ্যাকবি প্রতীক ব্যবহার করে থাকেন। জার্মান গণিতবিদ কার্ল গুস্তাভ জ্যাকব জ্যাকবির নামে এর নামকরণ করা হয়েছে।
গণিতজ্ঞরা সংখ্যাতত্ত্বে জ্যাকবি প্রতীক ব্যবহার করে থাকেন। জার্মান গণিতবিদ কার্ল গুস্তাভ জ্যাকব জ্যাকবির নামে এর নামকরণ করা হয়েছে।
সংজ্ঞাঃ

ধরা যাক, n>0 একটি বিজোড় সংখ্যা এবং p_1^{\alpha_1}p_2^{\alpha_2}\cdots p_k^{\alpha_k} হল n এর মৌলিক উৎপাদক রূপ। তাহলে যেকোন পূর্ণ সংখ্যা a এর জন্য জ্যাকবি প্রতীককে এভাবে সংজ্ঞায়িত করা যায়,

\left(\frac{a}{n}\right) = \left(\frac{a}{p_1}\right)^{\alpha_1}\left(\frac{a}{p_2}\right)^{\alpha_2}\cdots \left(\frac{a}{p_k}\right)^{\alpha_k}
জ্যাকবি প্রতীকের বৈশিষ্ট্য

# n যদি মৌলিক সংখ্যা হয়, তাহলে জ্যাকবি প্রতীক, লিজেন্ড্রি প্রতীক এ পরিণত হয়।

#
\left(\frac{a}{n}\right)\in \{0,1,-1\}

#
\left(\frac{a}{n}\right) = 0 যদি \gcd(a,n) \neq 1
#
\left(\frac{ab}{n}\right) = \Bigg(\frac{a}{n}\Bigg)\left(\frac{b}{n}\right)

# যদি a ≡ b (mod n) হয়, তাহলে
\Bigg(\frac{a}{n}\Bigg) = \left(\frac{b}{n}\right)

#
\left(\frac{1}{n}\right) = 1

#
\left(\frac{-1}{n}\right) = (-1)^{(n-1)/2} = 1 if n ≡ 1 (mod 4), এবং −1 if n ≡ 3 (mod 4)
#
\left(\frac{2}{n}\right) = (-1)^{(n^2-1)/8} = 1 if n ≡ 1 or 7 (mod 8), এবং −1 যদি n ≡ 3 or 5 (mod 8)
#
\left(\frac{m}{n}\right) = \left(\frac{n}{m}\right)(-1)^{(m-1)(n-1)/4}


বিষয়শ্রেণী:গণিত
আরবিয়াম

থাম্ব|327x327পিক্সেল|আরবিয়াম
এরবিয়াম হচ্ছে পর্যায় সারণীর ৬৮ নম্বর মৌল। এর চিহ্ন Er। এটি একটি ল্যান্থানাইড শ্রেণির মৌল।

এরবিয়াম নামটি সুইডেনের ইটারবি নামক গ্রামের নামানুসারে নামাঙ্কৃত। ১৮৪৩ সালে কার্ল গুস্তাফ মোসান্ডার এই মৌলের আবিষ্কার করেছিলেন। মোসান্ডার খনিজ গ্যাডোলিনাইট থেকে উদ্ভূত একক ধাতু অক্সাইড ইট্রিয়া বলে মনে করা হয়েছিল এমন একটি নমুনা নিয়ে কাজ করছিল। তিনি আবিষ্কার করেছিলেন যে নমুনায় বিশুদ্ধ ইট্রিয়াম ছাড়াও কমপক্ষে দুটি ধাতব অক্সাইড রয়েছে, যার নাম তিনি "এরবিয়াম" এবং "টেরবিয়াম" রেখেছিলেন ইটারবিয়াম গ্রামের পরে যেখানে গ্যাডোলিনাইট পাওয়া গিয়েছিল। মোসান্ডার অক্সাইডের বিশুদ্ধতা সম্পর্কে নিশ্চিত ছিলেন না এবং পরে পরীক্ষাগুলি তার অনিশ্চয়তা নিশ্চিত করেছিল। "ইট্রিয়াম" তে শুধু ইট্রিয়াম, এরবিয়াম, এবং টেরবিয়াম ছিল না; পরবর্তী বছরগুলিতে, রসায়নবিদ, ভূতত্ত্ববিদ এবং বর্ণালীবিদরা পাঁচটি অতিরিক্ত উপাদান আবিষ্কার করেছিলেন: ইটারবিয়াম, স্ক্যান্ডিয়াম, থুলিয়াম, হলমিয়াম এবং গ্যাডোলিনিয়াম।
ধর্ম

এরবিয়াম একটি ত্রিযোজী মৌল। বিশুদ্ধ এরবিয়াম মৌলকে সহজেই নির্দিষ্ট আকৃতি দেওয়া যায়। এটি বাতাসে বহুক্ষণ অবিয়োজিত অবস্থায় থাকতে পারে এবং অন্যান্য বিরল মৃত্তিকা মৌলদের মত অত সহজে জারিত হয় না।

এরবিয়াম মৌলের লবণ গোলাপী রঙের হয়।

১৯ কেলভিনের নিচে এরবিয়াম মৌলটি লোহা, কোবাল্ট এর মত চুম্বক দ্বারা তীব্রভাবে আকর্ষিত হয়।
যোগসমূহ

__নির্ঘণ্ট__
__নতুন_অনুচ্ছেদের_সংযোগ__

বিষয়শ্রেণী:মৌলিক পদার্থ
বিষয়শ্রেণী:ফেরোচৌম্বক পদার্থ
বিষয়শ্রেণী:ল্যান্থানাইড
বিষয়শ্রেণী:বিজারক
প্রোগ্রামারদের তালিকা

থাম্ব|মার্ক জুকারবার্গ একজন প্রোগ্রামার
এটা হলো এমন সব প্রোগ্রামারদের তালিকা যারা নিজেরা কোন সফটওয়্যার লিখার বা নির্মাণ করার অথবা অন্যের লিখা একটি সফটওয়্যার পরিবর্ধন করার জন্য প্রখ্যাত হয়ে আছেন।

আরও দেখুন: গেইম প্রোগ্রামার, কম্পিউটার বিজ্ঞানী তালিকা

অ - আ - ই - ঈ - উ - ঊ - ঋ - এ - ঐ - ও - ঔ - ক - খ - গ - ঘ - চ - ছ - জ - ঝ - ট - ঠ - ড - ঢ - ণ - ত - থ - দ - ধ - ন - প - ফ - ব - ভ - ম - য - র - ল - শ - ষ - স - হ

__NOTOC__
আ

* অ্যান্ডারসন লুইজ আলভস - পপুলাস রেইনকেমেটেড ম্যাচমেকার উদ্ভাবণ করেন
* আলফ্রেড আহো - এ ডব্লিউ কে প্রোগ্রামিং ভাষা'র(এ দিয়ে বোঝানো হয় আহো) সহ-উদ্ভাবক
এ

* এরিক অলম্যান - সেন্ডমেইল, সিসলগ
ও

* জন ওয়াকার - সহ-প্রতিষ্ঠাতা অটোক্যাড, প্রতিষ্ঠাতা অটোডেস্ক।
ক

* ক্লিফোর্ড অ্যাডামস - ইউজ মোড উইকি নামক উইকি সফটওয়্যার এর লেখক
জ

জেমস গসলিং - জাভা প্রোগ্রামিং ভাষার জনক
প

* পল অ্যালেন - অ্যালটেয়ার বেসিক, এপলসফট II বেসিক, সহ-প্রতিষ্ঠাতা: মাইক্রোসফট
ব

* বিল অ্যাটকিনসন - কুইক ড্র, হাইপার কার্ড
* এরিক বিনা, - সহ-উদ্ভাবক: মোজাইক, সহ-প্রতিষ্ঠাতা: নেটস্কেপ
ম

* মার্ক অ্যানড্রেসেন - সহ-উদ্ভাবক: মোজাইক, সহ-প্রতিষ্ঠাতা: নেটস্কেপ
ল

* লেনার্ড এডলম্যান - আর এস এ(এ দিয়ে বোঝায় এডলম্যান) অ্যালগোরিদমের সহ-উদ্ভাবক, কম্পিউটার ভাইরাস পদটির প্রবক্তা


বিষয়শ্রেণী:কম্পিউটার প্রোগ্রামার
বিষয়শ্রেণী:পেশা অনুযায়ী ব্যক্তিদের তালিকা
এডগার কড

এডগার ফ্রাঙ্ক "টেড" কড (আগস্ট ২৩, ১৯২৩ – এপ্রিল ১৮, ২০০৩) একজন ইংরেজ কম্পিউটার বিজ্ঞানী ছিলেন। সম্পর্কভিত্তিক ডেটাবেজ তত্ত্বে অসামান্য অবদান রাখার মাধ্যমে তিনি খ্যাতি অর্জন করেছিলেন। আইবিএম-এর জন্য কাজ করার সময় তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেছিলেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তার দেয়া সাধারণীকৃত তত্ত্বটিই তার শ্রেষ্ঠতম অবদান হিসেবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাকে টুরিং পুরস্কারে ভূষিত করা হয়।
তথ্যসূত্র
বহিঃসংযোগ

*


বিষয়শ্রেণী:১৯২৩-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:ব্রিটিশ কম্পিউটার বিজ্ঞানী
বিষয়শ্রেণী:টুরিং পুরস্কার বিজয়ী
বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর পাইলট
কেন টম্পসন

thumb|Ken Thompson

কেনেথ লেন টম্পসন(জন্ম ফেব্রুয়ারি ৪ ১৯৪৩), সাধারণভাবে কেন টম্পসন হিসাবে পরিচিত, কম্পিউটার বিজ্ঞানের প্রাত্যুষিক এক পাঞ্জেরী ব্যক্তিত্ব। সি প্রোগ্রামিং ভাষা এবং ইউনিক্স ও বেল গবেষণাগারের পরিকল্পনা ৯ অপারেটিং সিস্টেম এর অগ্রগতিতে তার উল্লেখযোগ্য অবদানের জন্য বিখ্যাত হয়ে আছেন। কম্পিউটার সমাজে তাকে ছোট্ট করে কেন ডাকা হয়। ডেনিস রিচি'র সাথে তাকেও বিশ্বের সবচেয়ে বেশি ব্যবহৃত প্রোগ্রামিং ভাষাগুলির অন্যতম(২০০৬ পর্যন্তও) সি -এর একজন স্রষ্টা হিসাবে সম্মান জানানো হয়। ১৯৮৩ সালে তিনি রিচির সাথে যুগ্মভাবে টুরিং পুরস্কার অর্জন করেন।
শিক্ষাজীবন

টম্পসন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ১৯৬৫ সালে ব্যাচেলর্স ডিগ্রি এবং ১৯৬৬ সালে মাস্টার্স ডিগ্রি অর্জন করেন।
তথ্যসূত্র

বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:১৯৪৩-এ জন্ম
বিষয়শ্রেণী:ইউনিভার্সিটি অব ক্যালিফোর্নিয়া, বার্কলের শিক্ষার্থী
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:জাপান প্রাইজ বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:টুরিং পুরস্কার বিজয়ী
বিষয়শ্রেণী:গুগলের কর্মচারী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন উদ্ভাবক
আলফ্রেড আহো

আলফ্রেড ভি আহো একজন কম্পিউটার বিজ্ঞানী। যিনি প্রোগ্রামিং ভাষা, কম্পাইলার এবং সম্পর্কিত অ্যালগরিদম এবং কম্পিউটার প্রোগ্রামিং এর শিল্প ও বিজ্ঞানের উপর তার পাঠ্যপুস্তকের জন্য সবচেয়ে বেশি পরিচিত।

তিনি কলাম্বিয়া বিশ্ববিদ্যালয়ের কম্পিউটার বিজ্ঞানের লরেন্স গুশমান অধ্যাপক। সেখানে তিনি কম্পিউটার বিজ্ঞান বিভাগের স্নাতকতর (Undergraduate) শিক্ষার ভাইস-চেয়ারের দায়িত্বে আছেন। ১৯৯৫ থেকে ১৯৯৭ পর্যন্ত এবং পুনরায় ২০০৩ এর বসন্তে তিনি ওখানকার চেয়ারের দায়িত্বে ছিলেন। কলাম্বিয়ায় যাওয়ার আগে তিনি বেল গবেষণাগার'র কম্পিউটিং বিজ্ঞান গবেষণাকেন্দ্রের ভাইস প্রেসিডেন্ট এর পদে ছিলেন।
পিটার যে ওয়াইনবার্জার এবং ব্রায়ান কারণিহান এর সাথে একত্রে এডব্লিউকে প্রোগ্রামিং ভাষা(এখানে এ দিয়ে বোঝানো হয় আহো) তৈরি করার জন্যেই তিনি সর্বাধিক পরিচিতি পান।
তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় কম্পিউটার বিজ্ঞানী
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ফিনীয় বংশোদ্ভূত কানাডীয় ব্যক্তি
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:ফিনীয় বংশোদ্ভূত মার্কিন ব্যক্তি
বিষয়শ্রেণী:টুরিং পুরস্কার বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
জিন আম্‌ডাল

জিন মাইরন আম্‌ডাল (ইংরেজি: Gene Amdahl জীন্‌ অ্যাম্‌ডল্‌) (জন্ম নভেম্বর ১৬, ১৯২২) হলেন একজন নরওয়েজীয়- মার্কিন কম্পিউটার আর্কিটেক্ট এবং হাইটেক উদ্যোক্তা। প্রথমে আইবিএম'এ এবং পরে নিজস্ব কোম্পানিতে(বিশেষতঃ আম্‌ডাল কর্পোরেশান) তিনি মেইনফ্রেম কম্পিউটার'র উপর যে কাজ করেন মূলতঃ তার জন্যেই তিনি পরিচিতি পেয়েছেন। তিনি সর্বাধিক পরিচিতি পেয়েছেন আম্‌ডাল নীতি নামক সমান্তরাল কম্পিউটিং এর একটি মৌলিক নীতি দেয়ার জন্য।
তথ্যসূত্র

বিষয়শ্রেণী:নরওয়েজীয় কম্পিউটার বিজ্ঞানী
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:১৯২২-এ জন্ম
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:নিউমোনিয়ায় মৃত্যু
বিষয়শ্রেণী:২০১৫-এ মৃত্যু
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
রিনিয়াম

রেনিয়াম একট রাসায়নিক মৌল। এর রাসায়নিক চিহ্ণ Re এবং পারমাণবিক সংখ্যা ৭৫। এটি দেখতে রুপোলি-ধূসর রঙের। ভূত্বকে এই মৌলের পরিমাণ খুবই কম। গড় পরিমাণ হলো একশ কোটি ভাগে এক ভাগ। একেবারে বিরল বলা যায়। এই ধাতুটির গলনাঙ্ক খুবই বেশি। ৩১৮৬ ডিগ্রি সেলসিয়াস। গলনাঙ্কের দিক থেকে এটি তৃতীয় বৃহত্তম গলনাঙ্কের ধাতু। এর চেয়ে বেশি মাত্র দুটি মৌলের গলনাঙ্ক রয়েছে। সেই মৌল দুটি হলো টাংস্টেন ও কার্বন।
থাম্ব|রেনিয়াম


বিষয়শ্রেণী:মৌলিক পদার্থ
বিষয়শ্রেণী:অবস্থান্তর ধাতু
বিষয়শ্রেণী:উচ্চতাপসহ ধাতু
প্লাটিনাম

থাম্ব|প্লাটিনাম
প্লাটিনাম পর্যায় সারণীর ৭৮ নম্বর মৌল, প্রতীক Pt। এটি সোনা এর থেকেও দামি মৌল বা রাসায়নিক পদার্থ । এটি একটি অবস্থান্তর ধাতু । প্লাটিনাম পর্যায় সারণির ষষ্ঠ পর্যায়ের দশম গ্রুপে অবস্থান করছে। পৃথিবীতে এটি অনেক দুঃপ্রাপ্য ধাতু । প্রায় ইউরেনিয়াম, সিলভার, ইরিডিয়াম এর সাথে একে তুলনা করা হয়।
পারমাণবিক তথ্য

* এর পারমাণবিক ভর হলো ১৯৫.০৮৪(৯) গ্রাম/মোল
** প্লাটিনামের প্রতি শক্তিস্তরে ইলেক্ট্রন সংখ্যা ------ ২, ৮, ১৮, ৩২, ১৭, ১
* প্লাটিনাম এর দশা কঠিন ( অর্থাৎ, এটি হলো একটি কঠিন পদার্থ )
* সাধারণ তাপ ও চাপে এর ঘনত্ব ---- ২১.৪৫ গ্রাম/সেমি৩
ভৌত বৈশিষ্ট্য

প্লাটিনামের ঘনত্ব হলো ------ ২১.৪৫ গ্রাম/সেমি৩ অর্থাৎ এর প্রতি ঘন সেন্টিমিটারে ২১.৪৫ গ্রাম প্লাটিনাম আছে।

এছারাও এর আরও কিছু বৈশিষ্ট্য আছে। যেমন:

* গলনাংক ===== ১৭৬৮.৩ ডিগ্রি সেলসিয়াস বা ৩২১৪.৯ ডিগ্রি ফারেনহাইট বা ২০৪১.৪ কেলভিন ।
** এর গলানো বা তরল এর ঘনত্ব ---- ১৯.৭৭ গ্রাম/সেমি৩।
** প্লাটিনামের গলনের লীন তাপমাত্রা ---------- ২২.১৭ কেজি/মোল।
* স্ফুটনাংক ===== ৩৮২৫ ডিগ্রি সেলসিয়াস বা ৬৯১৭ ডিগ্রি ফারেনহাইট বা ৪০৯৮ কেলভিন ।
** বাস্পীভবনের লীন তাপমাত্রা ----------- ৪৬৯ কেজি/মোল
* এর তাপ ধারণ ক্ষমতা ======= ২৫ ডিগ্রি সেলসিয়াস।
প্লাটিনামের ব্যবহার

প্লাটিনাম একটি বিরল, মূল্যবান এবং অত্যন্ত টেকসই ধাতু, যা বিভিন্ন ক্ষেত্রে আমাদের জীবনে গুরুত্বপূর্ণ ভূমিকা পালন করে। প্রথমেই এটি জুয়েলারিতে ব্যাপকভাবে ব্যবহৃত হয়। আংটি, নেকলেস, ব্রেসলেট এবং অন্যান্য দামী গহনা তৈরি করতে প্লাটিনাম খুবই জনপ্রিয়, কারণ এটি দাগ-ধুলো কম ধরে এবং দীর্ঘদিন ধরে চকচকে থাকে। এছাড়া প্লাটিনামের বিশেষ বৈশিষ্ট্য যেমন জারা প্রতিরোধী হওয়া এবং উচ্চ তাপমাত্রা সহ্য করতে পারা, এটিকে শিল্প ও প্রযুক্তিতে অত্যন্ত উপযোগী করে তোলে। ইলেকট্রনিক্সে এটি কন্ডাকটর, সেন্সর এবং অন্যান্য যন্ত্রাংশে ব্যবহৃত হয়। পরিবেশ সুরক্ষার ক্ষেত্রে প্লাটিনাম একটি গুরুত্বপূর্ণ ভূমিকা পালন করে। গাড়ির ক্যাটালাইটিক কনভার্টারে এটি ব্যবহার করা হয়, যা গাড়ি থেকে নির্গত ধোঁয়া ও দূষণ কমাতে সাহায্য করে। চিকিৎসা ক্ষেত্রে প্লাটিনামের ব্যবহারও উল্লেখযোগ্য। কেমোথেরাপিতে এটি ব্যবহার করা হয় কিছু ওষুধে এবং দাঁতের চিকিৎসায় ব্রেস বা কোর ফিলিংয়ের উপাদান হিসেবে এটি কার্যকর। গবেষণায়ও প্লাটিনামের ব্যবহার দেখা যায়, বিশেষ করে উচ্চ-তাপমাত্রা এবং প্রতিক্রিয়াশীল পরিবেশে ল্যাবরেটরি যন্ত্রাংশ তৈরিতে। সব মিলিয়ে বলা যায়, প্লাটিনাম শুধু দামী ধাতু নয়, এটি আমাদের দৈনন্দিন জীবন, স্বাস্থ্য, প্রযুক্তি এবং পরিবেশ সুরক্ষায় এক গুরুত্বপূর্ণ অবদান রাখে।
তথ্যসূত্র

1. তথ্য সংরক্ষণে - myacademy.bd

2. আরও তথ্য - en.wikipedia.org

3. অনুবাদে - google tranlate

বিষয়শ্রেণী:মৌলিক পদার্থ
বিষয়শ্রেণী:অবস্থান্তর ধাতু
বিষয়শ্রেণী:দামী ধাতু
চন্দ্রশেখর সীমা

চন্দ্রশেখর সীমা হল স্থিতিশীল শীতল শ্বেত বামন তারকার সম্ভাব্য সর্বোচ্চ ভর। ভর এর চাইতে বেশি হলে তারকাটি চুপসে কৃষ্ণবিবরে পরিণত হবে।

১৯৩১ সালে ভারতীয় জ্যোতিঃপদার্থবিজ্ঞানী সুব্রহ্মণ্যন চন্দ্রশেখর দেখান যে, একটি শ্বেত বামন তারকার জন্য এই ভরের মান ১.৪১ সৌরভর এর সমান। এবং এই পর্যায়ে তারাটি ঘূর্ণায়মান হবে। তাঁর নামানুসারে এই সীমার নামকরণ করা হয়েছে। তবে দ্রুত এবং বিভিন্ন অংশে ভিন্ন ভিন্ন ঘূর্ণন হার বিশিষ্ট তারার জন্য ডুরিসেন (১৯৭৫) দেখান যে, এই ভরের মান ৩ সৌরভরের সমান হতে পারে। শ্বেত বামন তারার ভর বেশি হলে মহাকর্ষ একে সংকুচিত করে ফেলতে চায়। ফলে এর অন্তর্গত ইলেকট্রনগুলি উচ্চতর শক্তিদশায় পৌছে এবং এদের গতিবেগ বাড়ার সাথে সাথে চাপও বাড়তে থাকে। পদার্থের এধরনের পরিস্থিতিকে বলে অপজাত অবস্থা (Degenerate Matter)। মহাকর্ষের ক্রমবর্ধমান চাপে একই কোয়ান্টাম দশায় একাধিক ইলেকট্রন থাকার প্রবণতা দেখা যায়। কিন্তু ইলেকট্রন হলো ফার্মিয়ন। এরা ফার্মি-ডিরাক পরিসংখ্যান মেনে চলে। এরা পলির বর্জন নীতি অনুমোদন করে। পলির বর্জন নীতি অনুযায়ী একই কোয়ান্টাম দশায় একাধিক ইলেকট্রন থাকতে পারে না। তাই একাধিক ইলেকট্রনকে একই কোয়ান্টাম দশায় আসতে বাধ্য করা হলে এরা একরকমের চাপ দেয় যা ফার্মি-চাপ বা অপজাত চাপ নামে পরিচিত। এই চাপের উপস্থিতিতে তারাটি অন্তর্মুখী মহাকর্ষ বলকে কোনক্রমে ঠেকিয়ে রাখতে সক্ষম হয় এবং শ্বেত বামনে পরিনত হয়। চন্দ্রশেখর গাণিতিকভাবে দেখান যে, সর্বোচ্চ যে ভর থাকলে তারাটি এই অবস্থায় পৌছতে পারে তা ১.৪১ সৌরভরের সমান। এরচেয়ে বেশি ভরবিশিষ্ট তারার পরিনতি নিউট্রন নক্ষত্র ও কৃষ্ণবিবর।
গাণিতিক সংজ্ঞা

গাণিতিক ভাবে, চন্দ্রশেখর সীমা ভর \,M_{Ch} এর সংজ্ঞা হল -

::M_{Ch} \approx \left ( \frac{\hbar c}{G}\right )^{3/2}\frac{1}{m_{p}^{2}}

যেখানে \hbar (= \frac {h}{2 \pi}) হল লঘুকৃত প্ল্যাংকের ধ্রুবক, \,c হল আলোর বেগ, \,G হল মহাকর্ষ ধ্রুবক এবং \,m_{p} হল প্রোটন এর ভর।
আরো পড়ুন

*On Stars, Their Evolution and Their Stability, Nobel Prize lecture, Subrahmanyan Chandrasekhar, December 8, 1983.
*White dwarf stars and the Chandrasekhar limit, Masters' thesis, Dave Gentile, DePaul University, 1995.
*Estimating Stellar Parameters from Energy Equipartition, sciencebits.com. Discusses how to find mass-radius relations and mass limits for white dwarfs using simple energy arguments.
তথ্যসূত্র

বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:শ্বেত বামন
বিষয়শ্রেণী:নিউট্রন তারা
বিষয়শ্রেণী:নাক্ষত্রিক গতিবিদ্যা
প্লুটো

প্লুটো (প্রতীক: এবং ) হলো বামন গ্রহ। এটি আবিস্কৃত হয় ১৯৩০ খ্রিষ্টাব্দের ১৮ ফেব্রুয়ারি। বিজ্ঞানী ক্লাইড ডব্লিউ টমবাউ এটি আবিষ্কার করেন। সূর্যকে প্রদক্ষিণ করতে এর সময় লাগে (পৃথিবীর হিসাবে) ২৪৮ বছর। সূর্য থেকে প্লুটোর গড় দূরত্ব প্রায় ৬০০ কোটি কিলোমিটার। কক্ষপথে প্লুটোর গতি মাত্র ৪.৭ কিলোমিটার। এর ব্যাস ২,৩৭৬.৬ কিলোমিটার। এর পাঁচটি উপগ্রহ রয়েছে। প্লুটোতে প্রচুর পরিমাণে মিথেন গ্যাস রয়েছে। অনেক বছর ধরে একে গ্রহ এর তালিকায় রাখা হলেও ২০০৯ সাল থেকে এটি গ্রহের মর্যাদা হারায়। ইন্টারন্যাশনাল অ্যাস্ট্রোনমিক্যাল ইউনিয়ন একে বামন গ্রহ হিসেবে স্বীকৃতি দিয়েছে।

একে গ্রহের মর্যাদা দেওয়ার দাবিতে অনেক দেশে আন্দোলনও হয়েছে।
আবিষ্কার

নেপচুন গ্রহ আবিষ্কারের পর দেখা যায় ইউরেনাস গ্রহ ও নেপচুন গ্রহের গতিতে কিছুটা অস্বাভাবিকতা দেখা দেয়। তখন অনেক জ্যোতির্বিজ্ঞানী মনে করতে থাকেন নেপচুনের কক্ষপথ ছাড়িয়ে আরেকটি গ্রহ বা কোন গ্রহাণু থাকতে পারে। ১৯০৫ খ্রিস্টাব্দে পার্সিভাল লাওয়েল প্রথম এই গ্রহ খুঁজতে শুরু করেন। তবে তিনি কোনো গতিশীল আলোর বিন্দু খুঁজে পাননি। লওয়েলের মৃত্যুর পর ক্লাইড টমবাউ ১৯৩০ খ্রিষ্টাব্দের ২৩ জানুয়ারি যুক্তরাষ্ট্রের এরিজোনা অঙ্গরাজ্যের ফ্ল্যাগস্টাফে অবস্থিত লওয়েল মানমন্দিরে বা লওয়েল অবজারভেটরিতে যোগদান করেন। সেখানে ১৩ পলক তুলক দূরবীক্ষণ যন্ত্র ব্যবহার করে জানুয়ারি মাসে মিথুন নক্ষত্রপুঞ্জের তোলা দুটো ছবি তুলনা করেন আবিষ্কার করেন প্লুটোকে ১৮ ফেব্রুয়ারি তারিখ বিকেল চারটায়। কিন্তু ক্লাইড টমবাউ মার্চের ১৩ তারিখে নিশ্চিত করেন ওটা একটি গ্রহ।
নামকরণ

আবিষ্কৃত এই মহাকাশীয় বস্তুপিন্ডটিকে রোমক মৃত্যু আর প্রেতলোকের দেবতার নামে গ্রহ হিসেবে নামকরণ করা হয় প্লুটো। পুরাণ মতে, প্লুটো(গ্রিক হেডেস) হচ্ছে নিম্নতর জগতের(পাতালপুরী বা মৃতপুরী) দেবতা। সে স্যাটার্নের (গ্রিক ক্রোনাস, বাংলা শনি) পুত্র, জুপিটার (গ্রিক জিউস, বাংলা বৃহস্পতি) ও নেপচুনের (গ্রিক পসাইডন) ভাই এবং প্রসপারপাইনের (গ্রিক পার্সিফোন) স্বামী।
উপগ্রহ

thumb|left|300px|প্লুটো-শ্যারন সিস্টেমের একটি অসমন্তরাল ছবি। যেখানে দেখান হচ্ছে যে, প্লুটো নিজেই একটি বিন্দুর চারপাশে আবর্তিত হচ্ছে। চিত্রে প্লুটোর কক্ষপথকে লাল ও শ্যারনের কক্ষপথকে সবুজ রঙ দিয়ে চিহ্নিত করা হয়েছে।
thumb|200px|শ্যারন (উপগ্রহ)|শ্যারনের ভূত্বক
thumb|প্লুটোনিয়ান সিস্টেমের ডায়াগ্রাম
thumb|S/2011 (134340) 1 বা P4-এর হাবল স্পেস টেলিস্কোপ|হাবলে তোলা ছবি
এপর্যন্ত জানামতে, প্লুটো'র পাঁচটি প্রাকৃতিক উপগ্রহ রয়েছে: শ্যারন, যা ১৯৭৮ খ্রিষ্টাব্দে জ্যোতির্বিজ্ঞানী জ্যামস ক্রিস্টি প্রথম শনাক্ত করেন, এবং আরো দুটো তুলনামূলক ছোট উপগ্রহ: নিক্স এবং হাইড্রা, দুটোই ২০০৫ খ্রিষ্টাব্দে আবিষ্কৃত হয়। এরপর S/2011 (134340) 1 (সাময়িক বা প্রাথমিক নাম, P4 নামেও পরিচিত), ২০১১ সালে হাবল টেলিস্কোপ কর্তৃক শনাক্ত করা হয়, এবং সর্বশেষ আবিষ্কৃত উপগ্রহটি হলো S/2012 (134340) 1 (P5 নামেও পরিচিত), যা ২০১২ সালে আবিষ্কৃত হয়। পরবর্তীতে P4 এর নাম কার্বেরস ও P5 এর নাম স্টিক্স দেয়া হয়েছে ৷
তথ্যসূত্র

*
বিষয়শ্রেণী:নেপচুনোত্তর বস্তু
বিষয়শ্রেণী:বামন গ্রহ
বিষয়শ্রেণী:সৌরজগৎ
বিষয়শ্রেণী:নামকরণ করা গ্রহাণু